stanford-oval/wikipedia huggingface dataset:
ฮอลลีวูด
ประวัติ

ใน ค.ศ. 1853 กระท่อมอิฐหลังเล็ก ๆ หลังหนึ่งได้กลายมาเป็นฮอลลีวูดในทุกวันนี้ ในราวปี ค.ศ. 1870 ชุมชนเกษตรกรรมได้เจริญขึ้นมาในพื้นที่แห่งนี้พร้อม ๆ กับผลผลิตที่เจริญงอกงามมากในช่วงนั้น ที่มาของชื่อฮอลลีวูด ที่ได้รับความเชื่อถือมากที่สุดนั้นน่าจะมาจากชื่อของต้น Tyon ท้องถิ่นหรือเรียกกันว่า "แคลิฟอร์เนียฮอลลี่" ที่มีอย่างอุดมสมบูรณ์ปกคลุมเนินเขาในสมัยนั้นและยังออกผลเบอร์รี่สีแดงกระจายอยู่ทั่วไปในช่วงหน้าหนาวของทุกปีอีกด้วย จากนั้นความเชื่อนี้และความเชื่อในเรื่องของที่มาของคำว่าฮอลลี่นี้ก็มีคนเชื่อถือมากขึ้นเรื่อย ๆ แต่ยังไม่ได้รับการยืนยันว่าเป็นความจริงแต่อย่างใด บ้างก็ว่าชื่อของฮอลลีวูดนี้เป็นชื่อที่ตั้งโดย เอช.เจ.ไวท์ลี่ย์ บิดาแห่งฮอลลีวูด ซึ่งทั้งเขาและกีกี้ ภรรยาของเขาได้ตั้งชื่อนี้ขึ้นขณะที่มาฮันนีมูนกัน ตามบันทึกของมากาเร็ต เวอร์จิเนีย ไวท์ลี่ย์ บ้างก็ว่ามาจาก ฮาร์วี่ย์ วิลคอกซ์ ที่ได้มาซื้อที่ดินในบริเวณนี้และก็พัฒนาเป็นชุมชุนขึ้นมา โดยดาเออิดา ภรรยาของเขาได้พบกับผู้หญิงคนหนึ่งบนรถไฟที่บอกว่าเธอได้ตั้งชื่อบ้านพักฤดูร้อนที่รัฐโอไฮโอว่า ฮอลลีวูด ดาเออิดาชอบชื่อนี้และก็เอามาตั้งเป็นชื่อของชุมชนที่ตั้งขึ้นมาใหม่นี้ คำว่าฮอลลีวูดนี้ได้ปรากฏเป็นครั้งแรกในแผนที่ของวิลคอกซ์สำหรับการแบ่งสรรพื้นที่และปรากฏในเอกสารของบันทึกเขตปกครองของวันที่ 1 กุมภาพันธ์ ค.ศ. 1887
ตามคำพูดของจอร์แดน แมกซ์เวลล์นั้น ชื่อของฮอลลีวูดนั้นอ้างอิงมาจากไม้กายสิทธิ์ Druidic ซึ่งทั้งไม้กายสิทธิ์และอุตสาหกรรมภาพยนตร์ฮอลลีวูดนั้นเป็นเครื่องมือในการจัดการกับคน
ราวปี ค.ศ. 1900 คณะบุคคลที่เรียกตัวเองว่า Cahuenga ได้จัดตั้งที่ทำการไปรษณีย์ หนังสือพิมพ์ โรงแรม และตลาดสองแห่งด้วยจำนวนประชากรเพียง 500 คน ซึ่งในขณะนั้น ลอสแอนเจลิสมีประชากรประมาณ 100,000 คนและมีเมืองที่ทอดผ่านสวนผลไม้รถส้มเป็นระยะทางกว่า 7 ไมล์ มีชื่อเส้นทางเดินรถเพียงชื่อเดียวจากใจกลางของ Prospent Avenue ที่พาดผ่านแต่มีการให้บริการไม่บ่อยนักและต้องใช้เวลาเดินทางประมาณ 2 ชั่วโมง แต่บ้านสำหรับการบรรจุหีบห่อผลไม้รสส้มในสมัยก่อนนั้นอาจจะกลายเป็นจุดสำคัญที่นำความเจริญและการคมนาคมที่สะดวกสบายขึ้นมาสู่ผู้อยู่อาศัยในย่านฮอลลีวูด
โรงแรมฮอลลีวูดอันเป็นโรงแรมใหญ่โรงแรมแรกของฮอลลีวูดที่มีชื่อเสียงนั้น  เปิดบริการในปี ค.ศ. 1902 โดยเอช.เจ.ไวท์ลี่ย์ เพื่อขายเป็นที่พักอาศัยเป็นจำนวนมากท่ามกลางฟาร์มปศุสัตว์ ตั้งอยู่หน้า Prospect Avenue และด้านข้างฝั่งตะวันตกของ Highland Avenue
ปี ค.ศ. 1903 ฮอลลีวูดรวมเป็นเทศบาลแห่งหนึ่ง และในปี ค.ศ. 1904 รถบรรทุกวิ่งจากลอสแอนเจลิสมายังฮอลลีวูดคันใหม่ก็เปิดให้ใช้บริการ ระบบนี้เรียกว่า Hollywood Boulevard ซึ่งช่วยร่นระยะเวลาการเดินทางไป-กลับลอสแอนเจลิสได้อย่างมาก
ปี ค.ศ. 1910 มีการพยายามจะรักษาระดับการขายน้ำอย่างพอเพียง ชาวเมืองจึงโหวตให้ฮอลลีวูดผนวกเป็นส่วนหนึ่งของนครลอสแอนเจลิส จึงทำให้ระบบชลประทานเพื่อการพัฒนาเมืองนั้นถูกเปิดเป็น Los Angeles Aqueduct และต่อน้ำทางท่อจากแม่น้ำโอเว่นในหุบเขาโอเว่น นอกจากนั้น การโหวตครั้งนี้ก็ยังมีเหตุผลมาจากกาารต้องการให้ฮอลลิวูดกลายเป็นทางระบายน้ำเสียของนครลอสแอนเจลิสอีกด้วย
หลังจากรวมกับนครลอสแอนเจลิสแล้ว ชื่อ Prospect Avenue ก็เปลี่ยนมาเป็น Hollywood Boulevard รวมทั้งหมายเลขถนนในพื้นที่แห่งนี้ เช่น จาก 100 Prospect Avenue ที่ Vermont Avenue กลายเป็น 6400 Hollywood Boulevard และ 100 Cahuenga Boulevard ที่ Hollywood Bouvelard เป็น 1700 Cahuenga Boulevard เป็นต้น
ประวัติ > ฮอลลีวูดกับอุตสาหกรรมภาพเคลื่อนไหว

ในช่วงต้นปี ค.ศ. 1910 บริษัทชีวประวัติของอเมริกาส่ง ผู้กำกับ D.W. Griffith เดินทางมายังชายฝั่งตะวันออก พร้อมด้วยนักแสดงในสังกัด เช่น  Blanche Sweet, Lillian Gish, Mary Pickford, Lionel Barrymore ฯลฯ และเริ่มถ่ายทำครั้งแรกในโรงถ่ายที่ว่างอยู่ ณ ใจกลางเมืองของลอสแอนเจลิส ต่อมาตัดสินใจสำรวจหาดินแดนใหม่โดยออกเดินทางไปทางตอนเหนือเป็นระยะ 5 ไมล์จนถึงหมู่บ้านเล็ก ๆ แห่งฮอลลีวูด ซึ่งเป็นมิตรและสนุกสนานกับทีมงานสร้างหนังอย่างมาก จากนั้น Griffith ได้เริ่มถ่ายทำเรื่องแรกในประวัติศาสตร์ของฮอลลีวูดชื่อ In Old California แนวประโลมโลกชีวประวัติที่เกี่ยวกับแคลิฟอร์เนียยุคลาตินเม็กซิกัน ในราวปี 1800 ใช้เวลาทำงานร่วมเดือน สามารถสร้างภาพยนตร์ออกมาสองสามเรื่องก่อนเดินทางกลับนิวยอร์ก
ในปี ค.ศ. 1913 หลายบริษัทตัดสินใจมุ่งหน้าไปทางตะวันตก และเกิดมีภาพยนตร์เรื่องยาว (Feature Film) เรื่องแรกที่สร้างในฮอลลิวูดชื่อ "The Squaw Man" กำกับโดย Cecil B. Demille (ก่อนหน้านี้ทุกเรื่องที่ถ่ายทำในปี ค.ศ. 1908 ถึง  ค.ศ. 1913 ล้วนเป็นภาพยนตร์สั้นทั้งหมด) นับเป็น'จุดกำเนิด' ของอุตสาหกรรมภาพยนตร์แห่งฮอลลีวูดอย่างแท้จริง
หลังจากช่วงสงครามโลกครั้งที่หนึ่ง ฮอลลีวูดกลายเป็นศูนย์กลางภาพยนตร์ของโลก บริษัทเก่าแก่ที่สุดที่ยังคงอยู่ในฮอลลีวูดทุกวันนี้ก็คือ William Horsley of Gower Gulch-based Nestor และ Centaur films ผู้สร้างห้องปฏิบัติการภาพยนตร์ของฮอลลีวูด ปัจจุบันมีชื่อว่า ห้องปฏิบัติการดิจิทัลแห่งฮอลลีวูด (the Hollywood Digital Laboratory)
ประวัติ > ฮอลลีวูดสมัยใหม่

วันที่ 22 มกราคม ค.ศ. 1947 สถานีโทรทัศน์พาณิชย์แห่งแรกทางฝั่งตะวันตกของแม่น้ำมิสซิสซิปปี คือสถานีโทรทัศน์ KTLA เริ่มเปิดทำการครั้งแรกที่ฮอลลีวูด และเดือนธันวาคมของปีนั้น การถ่ายทำภาพยนตร์ฮอลลีวูดเพื่อออกอากาศทางโทรทัศน์มีขึ้นเป็นครั้งแรก ชื่อว่า The Public Prosecutor ต่อมาราวปี ค.ศ. 1950 บรรดาสตูอิโอบันทึกเสียงเพลงและสำนักงานต่างๆ ได้เริ่มย้ายมาอยู่ที่ฮอลลิวูด
อย่างไรก็ตาม ทางด้านธุรกิจอื่นๆนั้นได้ย้ายไปยังพื้นที่อื่นของลอสแอนเจลิส โดยเริ่มต้นที่ Burbank แต่อุตสาหกรรมภาพยนตร์จำนวนมากยังอยู่ที่ฮอลลิวูด แม้ว่าบริเวณด้านนอกของเขตนี้ได้เปลี่ยนภาพลักษณ์ไปจากเดิมแล้ว
ในปี ค.ศ. 1952 CBS ได้สร้างเมืองโทรทัศน์ CBSในมุมหนึ่งของถนน Fairfax และ Beverly Boulevard บนพื้นที่ที่เคยเป็นที่ตั้งของ Gilmore Stadium การขยายพื้นที่ของ CBS ไปยังพื้นที่ถนน Fairfax นี้ได้ผลักดันให้เกิดการขยายเขตแดนของฮอลลิวูดอย่างไม่เป็นทางการไปทางด้านใต้ สโลแกนของ CBS สำหรับโชว์ต่างๆจะถูกบันทึกลงไปในเทปรายการเสมอว่า "จากเมืองโทรทัศน์แห่งฮอลลีวูด..."
ช่วงต้นทศวรรษที่ 50 Hollywood Freeway อันมีชื่อเสียง ได้สร้างขึ้นจากแยก The Stack ในใจกลางเมืองลอสแอนเจลิสที่เคยเป็น Hollywood Bowl ผ่านไปยัง Cahuenga Pass เข้าสู่หุบเขาซาน เฟอร์นานโด
อาคาร Capitol Record อันโด่งดังที่ถนน Vine ทางตอนเหนือของ Hollywood Boulevard ในปี ค.ศ. 1956 เป็นสตูดิโอบันทึกเสียงที่ไม่ได้เปิดบริการสำหรับสาธารณชน แต่รูปทรงของตึกรูปวงกลมเป็นเอกลักษณ์คล้ายแผ่นเสียงไวนิลขนาด 7 นิ้ว
Hollywood Walk of Fame สร้างขึ้นในปี ค.ศ. 1958 และชื่อของดาราคนแรกก็ถูกจารึกขึ้นใน ค.ศ. 1960 เพื่อเป็นเกียรติยศสำหรับศิลปินที่ทำงานในวงการบันเทิง ผู้ได้รับเกียรตินี้จะได้รับดาวดวงหนึ่งที่ขึ้นอยู่กับสาขาอาชีพและการประสบความสำเร็จในชีวิตของเขาทั้งด้านสาขาภาพยนตร์เคลื่อนไหว, โรงละครสด, วิทยุ, โทรทัศน์ หรือเพลง ตลอดจนการกุศลและการบริจาคเพื่อสาธารณะของพวกเขา
ในปี ค.ศ. 1985 เขตการบันเทิงและพาณิชย์แห่ง Hollywood Boulevard ได้มีชื่อในรายการสถานที่สำคัญทางประวัติศาสตร์แห่งชาติอย่างเป็นทางการ เพื่อการป้องกันอาคารสำคัญและเพิ่มความมั่นใจว่าสัญลักษณ์แห่งอดีตของฮอลลีวูดจะกลายเป็นส่วนหนึ่งของอนาคตเสมอ
ในเดือนมิถุนายน ค.ศ. 1999 นั้น การขยายทางรถไฟใต้ดินสายสีแดงของลอสแอนเจลิสในพื้นที่ฮอลลีวูดที่รอคอยมานานนั้นก็ได้เปิดให้บริการ โดยรถไฟจะวิ่งจากใจกลางนครลอสแอนเจลิสไปยังหุบเขา และจอดที่ Hollywood Boulevard ถนนตะวันตก ถนน Vine และถนน Highland
โรงละครโกดัก ที่เปิดในปี ค.ศ. 2001 นั้น ตั้งอยู่บน Hollywood Boulevard ที่ถนน Highland ซึ่ง โรงแรมฮอลลีวูดอันโด่งดังทางประวัติศาสตร์เคยตั้งอยู่ และได้กลายมาเป็นบ้านใหม่ของรางวัลออสการ์
ขณะที่การผลิตภาพยนตร์เคลื่อนไหวจะเกิดขึ้นภายในเขตฮอลลีวูด แต่สตูดิโอใหญ่ๆส่วนใหญ่มักอยู่นอกพื้นที่ของลอสแอนเจลิส Paramount Studios เป็นสตูดิโอใหญ่เพียงแห่งเดียวที่ยังคงตั้งอยู่ในพื้นที่ของฮอลลีวูด ส่วนสตูดิโออื่นในพื้นที่นี้นอกจากที่กล่าวไปแล้วก็ได้แก่ Jim Henson Studios (เดิมคือ Chaplin Studios) , Sunset Gower Studios และ Raleigh Studios
จุดสังเกต

Amoeba Music
Barnsdall Park
Blondie Park
Blessed Sacrament Church
Bob Hope Square (Hollywood and Vine)
Capitol Records
CBS Columbia Square
CeFiore
Charlie Chaplin Studios
Cinerama Dome
Crossroads of the World
El Capitan Theatre
Frederick's of Hollywood
Frolic Room
Gower Gulch
Grauman's Chinese Theatre
Grauman's Egyptian Theatre
Griffith Observatory
Griffith Park
Hollywood Athletic Club
Hollywood Bowl
Hollywood Forever Cemetery
Hollywood and Highland
Hollywood Heritage Museum
Hollywood High School
Hollywood Palace Theatre
Hollywood Palladium
Hollywood Roosevelt Hotel
Hollywood Sign
ฮอลลีวูดวอล์กออฟเฟม
Hollywood Wax Museum
Janes House
The Jester Comedy Club
KCBS-TV
KCET
Knickerbocker Hotel
Kodak Theatre
KTLA-TV
Lake Hollywood
Lasky-DeMille Barn
The Laugh Factory
Madame Tussauds Hollywood
The Magic Castle
Masonic Temple
Max Factor Building
Musso & Frank Grill
Pantages Theatre
Paramount Studios
Pig 'N Whistle
Pink's Hot Dogs
The Prospect Studios (ABC Television Center)
Ripley's Believe It Or Not! Odditorium
Rock 'n' Roll Ralphs
Rock Walk
Runyon Canyon Park
Shrine Auditorium
Sunset and Vine apartment complex
Sunset Gower Studios
The Taylor Hughes Shrine
ฮอลลีวูด ค.ศ. 1885
โรงแรมฮอลลีวูด ค.ศ. 1905
Nestor Studios โรงถ่ายทำภาพยนตร์แห่งแรกของฮอลลีวูด ค.ศ. 1913
สตูดิโอถ่ายทำภาพยนตร์ในฮอลลีวูด ค.ศ. 1922
คืนวันเปิด Hollywood Bowl ในปี 2005
Crossroads of the World
ฮาร์ดบอป

ฮาร์ดบอป (อังกฤษ: hard bop) เป็นแนวเพลงย่อยของแจ๊สที่ต่อยอดมาจากแนวเพลงบีบอป ซึ่งคำนี้ถูกใช้ครั้งแรกโดยนักวารสารศาสตร์และค่ายเพลงต่าง ๆ ในช่วงกลางคริสต์ทศวรรษ 1950 เพื่อใช้อธิบายถึงดนตรีแจ๊สกระแสใหม่ที่ได้รับอิทธิพลมาจากริทึมแอนด์บลูส์ กอสเปล และบลูส์ โดยเฉพาะในแง่ของการเล่นแซกโซโฟนและเปียโน
ฮาร์ดคอร์ (ดนตรีอิเล็กทรอนิกส์แดนซ์)

| Hardcore |
| --- | --- |
แหล่งกำเนิดทางรูปแบบ: เทคโน แอซิดเฮาส์ นิวบีต EBM ดนตรีอินดัสเทรียล
แหล่งกำเนิดทางวัฒนธรรม: ปลายทศวรรษ 1980 ในเบลเยียม เนเธอร์แลนด์ และเยอรมัน
เครื่องบรรเลงสามัญ: คีย์บอร์ด เครื่องสังเคราะห์เสียง ดรัมแมชชีน ซีเควนเซอร์ แซมเพิล
รูปแบบอนุพันธุ์: Happy hardcore Gabber
แนวย่อย
Breakbeat hardcore -Happy hardcore - Makina - UK hardcore - Mainstream happy hardcore - Freeform hardcore - Trancecore - Hardcore Breaks - Early hardcore - Mainstream hardcore - Darkcore - Doomcore - Industrial Hardcore - Digital Hardcore - Breakcore - Speedcore - Terrorcore - Frenchcore
แนวประสาน
Digital hardcore - Breakcore - Happy hardcore - Dubcore - Jumpstyle - Hardstyle - Dubstyle
ฮาร์ดคอร์ (อังกฤษ: Hardcore) หรือ ฮาร์ดคอร์เทคโน (อังกฤษ: Hardcore techno) เป็นชนิดของดนตรีอิเล็กทรอนิกส์แดนซ์ ที่เป็นแบบฉบับโดยใช้จังหวะของเสียงบิดเบือนและท่วงทำนองเหมือนจังหวะดนตรีอินดัสเทรียลและแซมเพิล ลักษณะจังหวะต่างๆของฮาร์ดคอร์มีช่วงตั้งแต่ประมาณ 95 ครั้งต่อวินาที ("นิวบีต" จากเบลเยียม และเรฟ/เทคโน) ไปถึงมากกว่า 300 ครั้งต่อวินาที ("สปิดคอร์") กับสไตล์ที่แพร่หลายมากขึ้นตั้งแต่ประมาณ 150 ครั้งต่อวินาทีไปถึง 200 ครั้งต่อวินาที
ฮัล กิราน

ฮัล เอชเจที-16 กิราน  (อังกฤษ: HAL Kiran)  ฮัล เอชเจที-16 กิราน เป็นเครื่องบินเจ๊ตฝึกขนาด 2 ที่นั่ง ของอินเดีย ได้รับการสร้างโดยบริษัทฮินดูสถานแอโรนอติกส์ แผนแบบเริ่มขึ้นในเดือนเมษายน ปี ค.ศ. 1961 และเริ่มบินเป็นครั้งแรกในวันที่ 4 กันยายน ปี ค.ศ. 1964
รุ่นที่ผลิต

กิราน มาร์ค I สร้างขึ้น 24 เครื่อง และเข้าประจำการในกองทัพอากาศอินเดียในปี ค.ศ. 1968 และถูกผลิตขึ้นจำนวน 118 และเข้าประจำการในโรงเรียนการบินของกองทัพอากาศอินเดียในปี ค.ศ. 1973
กิราน มาร์ค II เป็นรุ่นที่ปรับปรุงจาก กิราน มาร์ค I เครื่องแรกบินขึ้นในวันที่ 30 กรกฎาคม ค.ศ. 1976 โดยมีการเปลี่ยนแปลงเครื่องยนต์จากไวเปอร์ มาเป็น ORPHEUS ที่ให้แรงขับมากขึ้น และทำการติดตั้งปืนใหญ่อากาศเอเดนขนาด 7.62 มม. จำนวน 2 กระบอก เพื่อใช้ในการโจมตีทิ้งระเบิดควบคู่กับการฝึก
รายละเอียด ฮัล เอชเจที-16 กิราน

ผู้สร้าง บริษัท ฮินดูสถาน แอโรนอติกส์ (ฮัล) (อินเดีย)
ประเภท เจ๊ตฝึกขั้นต้น 2 ที่นั่งเคียงกัน
เครื่องยนต์ เทอร์โบเจ๊ต รอลส์-รอยซ์ บริสตอล ไวเปอร์ 11 ให้แรงขับเครื่องละ 1,135 กิโลกรัม ไม่มีสันดาปท้าย 1 เครื่อง
กางปีก 10.70 เมตร
ยาว 10.60 เมตร
พื้นที่ปีก 19.00 ตารางเมตร
น้ำหนักเปล่า 2,500 กิโลกรัม
น้ำหนักวิ่งขึ้นปกติ 3,600 กิโลกรัม
น้ำหนักวิ่งขึ้นสูงสุด 4,100 กิโลกรัม
อัตราเร็วขั้นสูง 695 กิโลเมตร/ชั่วโมง ที่ระดับน้ำทะเล
687.5 กิโลเมตร/ชั่วโมง ที่ระยะสูง 9,150 เมตร
อัตราเร็วเดินทางขั้นสูง 324 กิโลเมตร/ชั่วโมง
เพดานบิน 9,850 เมตร
ระยะเวลาไต่ถึง 9,850 เมตร  20 นาที
บินทน 1 ชั่วโมง 45 นาที เมื่อใช้เชื้อเพลิงภายใน
ฮันเหียน

ฮันเหียน (อังกฤษ: Han Xuan; จีนตัวย่อ: 韩玄; จีนตัวเต็ม: 韓玄) เป็นตัวละครในวรรณกรรมจีนอิงประวัติศาสตร์เรื่องสามก๊กที่มีตัวตนจริงในประวัติศาสตร์ยุคสามก๊ก เจ้าเมืองเตียงสาและเป็นเจ้านายของฮองตงและอุยเอี๋ยนก่อนที่ทั้งสองจะมาสวามิภักดิ์ต่อเล่าปี่
ประวัติตามวรรณกรรมจีนสามก๊ก

ในยุคราชวงศ์ฮั่นตอนปลาย รับใช้เล่าเปียวเจ้าแคว้นเกงจิ๋ว หลังจากเล่าเปียวเสียชีวิต แคว้นเกงจิ๋ว แตกออกเป็นเกงจิ๋วเหนือและเกงจิ๋วใต้ เกงจิ๋วเหนือปกครองโดยเล่าจ๋อง ลูกชายของเล่าเปียว ส่วนเกงจิ๋วใต้นั้นแตกออกเป็น 4 เมือง คือ เลงเหลง ปกครองโดยเล่าเตา ฮุยเอี๋ยงปกครองโดยเตียวหอม บุเหลงปกครองโดยกิมสวน และเตียงสาปกครองโดยฮันเหียน ต่อมา เล่าปี่ได้เกงจิ๋วเหนือ จึงได้ส่งขุนพลของตนไปรวบรวมเกงจิ๋วใต้ให้รวมกับเกงจิ๋วเหนือ จนสามารถยึดเมืองเลงเหลง ฮุยเอี๋ยง และบุเหลงได้ เล่าปี่ได้ให้กวนอูนำทหาร 300 นายไปตีเมืองเตียงสาของฮันเหียน
ฮันเหียนจึงให้ฮองตง ขุนพลของตนไปรบกับกวนอู ฮองตงตกม้าเสียที แต่กวนอูไม่ทำร้ายให้กลับไปเปลี่ยนม้าแล้วมารบใหม่ ฮันเหียนได้แนะให้ฮองตงยิงเกาทัณฑ์ใส่กวนอูให้ตาย แต่ฮองตงยิงถูกพู่ประดับหมวกของกวนอูไม่ถูกจุดสำคัญ ฮันเหียนจึงกล่าวหาว่าฮองตงเป็นใจให้กวนอู จึงให้ทหารนำตัวฮองตงไปประหาร อุยเอี๋ยน ขุนพลอีกคนของฮันเหียนจึงประกาศต่อทหารของฮันเหียนว่าฮันเหียนมีน้ำใจหยาบช้า จะฆ่าเสาหลักของเตียงสา ฆ่าฮองตงก็เหมือนฆ่าราษฎรทั้งเตียงสา และนำทหารไปสังหารฮันเหียนจนเสียชีวิตและเปิดประตูเมืองยอมสวามิภักดิ์ต่อกวนอู ในสามก๊กมีการกล่าวไว้ว่า ฮันเหียนมีน้องชายอยู่คนหนึ่งชื่อ ฮันโฮเป็นขุนพลของวุยก๊ก ฮันโฮคิดแก้แค้นฮองตงและอุยเอี๋ยนที่ฆ่าพี่ชายตนและสวามิภักดิ์ต่อเล่าปี่ ต่อมาจึงได้มีโอกาสเป็นแม่ทัพต้านทัพของเล่าปี่ที่จะมายึดฮันต๋ง แต่ในที่สุดก็ถูกฮองตงฆ่าตาย
อย่างไรก็ตามในประวัติศาสตร์จริง ฮันเหียนไม่ใช่เจ้าเมืองที่เลวร้ายแต่ประการใด ฮันเหียนยังเป็นฝ่ายยอมแพ้แก่เล่าปี่เองโดยคำแนะนำของฮองตง และทั้งคู่ก็ทำงานรับใช้เล่าปี่หลังจากนั้น
ดูเพิ่ม

สามก๊ก
ยุคสามก๊ก
จดหมายเหตุสามก๊ก
ตัวละครในสามก๊ก
ฮันโฮ
อุยเอี๋ยน
| ด ค กบุคคลสำคัญในยุคสิ้นราชวงศ์ฮั่น (ค> ศ. 189-220) |
| --- | --- |
จักรพรรดิ:  จักรพรรดิฮั่นหลิง (พระเจ้าเลนเต้)  จักรพรรดิฮั่นเซ่า (หองจูเปียน)  จักรพรรดิฮั่นเซี่ยน (พระเจ้าเหี้ยนเต้/หองจูเหียบ) 
พระมเหสีและพระสนม:  พระนางตังไทฮอ  พระนางโฮเฮา  พระสนมอองบีหยิน  พระสนมถัง  พระนางฮกเฮา  พระสนมตังกุยฮุย  พระนางโจเฮา 
ผู้สำเร็จราชการ:  โฮจิ๋น  ตั๋งโต๊ะ  อ้องอุ้น  ลิฉุย  กุยกี  โจโฉ  โจผี 
ขุนศึก:  กองซุนก๋ง  กองซุนของ  กองซุนจ้าน  กองซุนตู้  กิมสวน  โกกัน  ขงมอ  ขงหยง  เค้าก๋อง  เงียมแปะฮอ  จางหอง  ฉกหยง  ชื่อเซี่ย  ซุนกวน  ซุนเกี๋ยน  ซุนเซ็ก  เต๊งหงวน  เตียวก๊ก  เตียวสิ้ว  เตียวหอม  เตียวฬ่อ  เตียวเอี๋ยง  เตียวเอี๋ยน  โตเกี๋ยม  เปาสิ้น  เปียนจาง  ม้าเฉียว  ม้าเท้ง  ลิโป้  เล่ากี๋  เล่าจ๋อง  เล่าเจี้ยง  เล่าเตา  เล่าปี่  เล่าเปียว  เล่าเอี๋ยน  หลิวสฺวิน  เล่าหงี  เล่าอิ้ว  หันซุย  อ้วนซง  อ้วนถำ  อ้วนสุด  อ้วนเสี้ยว  อ้วนอุ๋ย  อ้วนฮี  อองของ  อองลอง  เอียวฉิว  ฮันเหียน  ฮันฮก 
ขุนนางฝ่ายพลเรือน:  กองซุนอวด  กันหยง  กากุ๋ย  กาเซี่ยง  กัวเต๋า  กุยแก  เก๊งเหลียง  เก๊งอวด  เกียวก๊กโล  โกกัน  เขาเฉียว  เขาฮิว  งอสิด  จงฮิว  จิวยี่  จูกัดกิ๋น  จูกัดเหลียง (ขงเบ้ง)  จูฮี  โจโก๋  ชีสิว  ชีซี  ซัวหยง  ซินเป๋ง  ซินผี  ซุนเขียน  ซุนฮก  ซุนฮิว  ซุยตำ  ตังสิน  ตันก๋ง  เต๊งไก๋  เตียนห้อง  เตียวกั๋ง  เตียวเจียว  เตียวเมา  เตียวสง  เตียวอุ๋น  เตียวเหียน  เทียหยก  บังทอง  บิต๊ก  บิฮอง  มอกาย  ม้าเลี้ยง  ลกซุน  ลิยู  ลิห้อม  ลู่คัง  เล่าจ๋อง  เล่าต้าย  เล่าฮก  โลซก  โลติด  สิมโพย  สุมาหลัง  สุมาหอง  สุมาจุ้น  สุมาอี้  หวดเจ้ง  อ๋องก้าย  อ้วนอิ๋น  อ้วนอุ๋ย  อองสิ้ว  อองซัน  อุยของ  เอียวสิ้ว  ฮองกี๋  ฮัวหิม  แฮหัวอัน 
ขุนนางฝ่ายทหาร:  กวนเป๋ง  กวนอู  กิเหลง  กำเหลง  กุยห้วย  เกียงขิม  โกซุ่น  โกลำ  เคาทู  ชัวมอ  งอเก๋ง  งออี้  งอหลัน  งักจิ้น  งันเหลียง  งิวขิ้ม  งิวฮู  งุยซก  เงียมหงัน  เงียมอี๋  จงป้า  จิวท่าย  จิวซุน  จิวอิ๋น  เจียวขิม  จูล่ง  จูตี  จูหวน  จูเหลง  จูเหียน  โจจิ๋น  โจเจียง  โจซุน  โจป้า  โจเมา  โจเสง  โจหยิน  โจหอง  โจฮิว  ชีเซ่ง  ซงเหียน  ซิหลง  ซีเอ๋ง  ซุนเกียว  ซุนเจ้ง  ซุนเซียง  ซุนเปิน  ซุนฟู่  โซหุย  ตังสิด  ตันเซ็ก  ตันบู  เตงฮอง  เตียนอุย  เตียวคับ  เตียวเจ  เตียวเลี้ยว  เตียวหยิม  เตียวหุย  เตียวอุ๋น  เตียวโอย  เทียเภา  ไทสูจู้  บังเต๊ก  บุนทิว  บุนเพ่ง  เบ้งตัด  เปาจิด  เปาสูหยิน  พัวเจี้ยง  ม้าต๋ง  ม้าเทียด  ม้าฮิว  ลิซก  ลิเงียม  ลิเตียน  ลิกอง  ลิบอง  ลิบ้อง  ลิต้าย  ลิอุยหอง  ลีถอง  เล่งโฉ  เล่งทอง  เล่ากี๋  เล่าชุน  เล่าผวน  เล่าเพ็ก  เล่าฮอง  เลียงหิน  เลียวฮัว  วัวเหลง  หมันทอง  หวนเตียว  หลันเป้ง  หองจอ  หันเซียม  อองเป๋ง  อ่องหอง  อิกิ๋ม  อิเขง  อินเล้  อุยก๋วน  อุยกาย  อุยเอี๋ยน  เอียวฮอง  ฮองตง  ฮองฮูสง  ฮันต๋ง  ฮันโฮ  ฮัวหยง  เฮาเฉีย  เฮาเสง  แฮหัวตุ้น  แฮหัวเอี๋ยน 
สตรีสำคัญ:  กำฮูหยิน  งอฮูหยิน  จาง ชุนหัว  ชัวฮูหยิน  ซัวเอี๋ยม  ซินเหียนเอ๋ง  ซุนฮูหยิน  ไต้เกี้ยว  บิฮูหยิน  เปียนสี  ปู้ฮูหยิน  ลิหลิงฉี  เสียวเกี้ยว  หวังอี้  อุ๋ยซี  เอียนสี 
บุคคลสำคัญอื่น ๆ:  กวนลอ  เกียดเป๋ง  เกียนสิด  จางจ้งจิ่ง  เจียวก้าน  โจงั่ง  โจจู๋  โจฉอง  โจหิม  โจสิด  ชิวลี่จฺวี  ซุนของ  เตียนติ๋ว  ปื่งเหยฺวียน  เป๊กตุ้น  ยีเอ๋ง  สิบขันที  สุมาเต๊กโช  หลิวเป้า  อิเกียด  อุยสิง่าน  ฮัวโต๋
ฮาร์ดร็อกฮัลเลลูยา

| "ฮาร์ดร็อกฮัลเลลูยา" |
| --- | --- |

เพลงโดยลอร์ดิ
จากอัลบั้มThe Arockalypse
วางจำหน่าย: 19 พฤษภาคม 2006 (ฟินแลนด์) 5 มิถุนายน 2006 (UK)
แนวเพลง: เฮฟวีเมทัล
ความยาว: 4:07 (Album Version) 3:01 (Eurovicious Radio Edit)
ค่ายเพลง: Drakkar Records
ผู้ประพันธ์เพลง: Mr. Lordi
โปรดิวเซอร์: Jyrki Tuovinen
"ฮาร์ดร็อกฮัลเลลูยา" (อังกฤษ: Hard Rock Hallelujah) เป็นเพลงของวงเฮฟวีเมทัลฟินแลนด์ ที่ชื่อ ลอร์ดิ เป็นเพลงที่ชนะในการประกวดเพลงยูโรวิชัน‎ 2006 ด้วยคะแนน 292 คะแนน ถือเป็นการแข่งขันครั้งที่แรกที่ฟินแลนด์ติด 1 ใน 5 และ และได้รับการลงคะแนนมากที่สุดของฟินแลนด์ในรอบ 40 ปีที่ได้ส่งเข้าแข่งขัน ยังสร้างสถิติได้รับคะแนนมากทีุ่สุด แต่ต่อมาถูกทำลายไปโดยเพลง "Fairytale" ของอเล็กซานเดอร์ รืยบัค จากนอร์เวย์ด้วยคะแนน 387 คะแนน ซิงเกิล  "Hard Rock Hallelujah" ออกขายเป็นซิงเกิลในปี 2006 ขึ้นอันดับ 1 ในฟินแลนด์ และยังติดอันดับสูงสุดบนยูเคท็อป 40 ที่อันดับ 25
ฮอลลีวูดทูไนท์

| "Hollywood Tonight" |
| --- | --- |

เพลงโดยไมเคิล แจ็กสัน
จากอัลบั้มMichael
ด้านบี: "Behind the Mask" (Vinyl)
วางจำหน่าย: 11 กุมภาพันธ์ 2011
บันทึกเสียง: 1999-2008 (เสียงไมเคิล แจ็กสัน) 2010 (พากย์เสียงดนตรีทับเพิ่มเติม & มิกซ์)
แนวเพลง: อาร์แอนด์บี, ฟังก์ร็อก, ฮิปฮอป
ความยาว: 4:31
ค่ายเพลง: อีพิก
ผู้ประพันธ์เพลง: ไมเคิล แจ็กสัน, Brad Buxer, เท็ดดี้ ไรลีย์ (spoken bridge)
โปรดิวเซอร์: ไมเคิล แจ็กสัน, เท็ดดี้ ไรลีย์, เธอรอน "เนฟฟ์-ยู" ฟีมสเตอร์ (โปรดิวเซอร์ร่วม)

ฮอลลีวูดทูไนท์ (อังกฤษ: Hollywood Tonight) เป็นเพลงซิงเกิลเดียวอเมริกันของ ไมเคิล แจ็กสัน จากอัลบั้มสะสมของ Michael เพลงนี้ถูกวางจำหน่ายโดย อีพิก เมื่อวันที่ 11 กุมภาพันธ์ ค.ศ. 2011 เป็นซิงเกิลที่ 2 ของ Michael โดยมิวสิกวิดีโอแสดงนำโดยนักเต้นชาวแอลจีเรียเกิดในฝรั่งเศส โซเฟีย โบว์เทลล่า ใส่ชุดเต้นที่เป็นแรงบันดาลใจประจำของไมเคิล แจ็กสัน พร้อมกับนักเต้นอีก 60 คน
มิวสิกวิดีโอ

เว็บไซต์อย่างเป็นทางการของแจ็คสันประกาศมิวสิกวิดีโอเพลง Hollywood Tonight ในขณะที่คาดว่าจะเปิดตัวในช่วงปลายเดือนกุมภาพันธ์ก็ต่อมาได้ไปวันที่ 10 มีนาคม 2011 การแสดงตัวอย่าง 19 วินาทีของวิดีโอได้มีอยู่บนหน้าเพจอย่างเป็นทางการของแจ็คสันใน Facebook ในวันที่ 10 มีนาคม คาดว่าจะเป็นวิดีโอแบบเต็มได้รับการปล่อยตัวที่มีการผสมผสานใหม่ที่เรียกว่า "Throwback Mix" เนื้อร้องตัวอย่างอื่นโดยไม่ต้องออโต้ทูน และจังหวะของการสุ่มตัวอย่าง "Billie Jean"
โปรดิวเซอร์ของเพลง Hollywood Tonight คือ Wayne Isham ซึ่งเคยกำกับเพลงฮิตอันดับ 1 ของแจ็กสัน "You Are Not Alone" สถานที่ถ่ายทำอยู่ที่ทางเดินและถนนที่ด้านหน้าของโรงละครเพนเทจส์  ในฮอลลีวู้ด ,รัฐแคลิฟอร์เนีย
นำแสดงโดยนักเต้นชาวแอลจีเรียเกิดในฝรั่งเศส โซเฟีย โบว์เทลล่า เครื่องแต่งกายของเธอก็ขึ้นอยู่กับแจ็คสันเอง พร้อมกับกว่า 60 นักเต้นใส่ชุดเต้นแรงบันดาลใจประจำของแจ็คสันที่เห็นในวิดีโอโพสต์โดย TMZ วิดีโอรวมถึงภาพแจ็คสันและวิดีโอคลิปตลอดรวมทั้งเพลง "Jam", "Don't Stop 'til You Get Enough", "In the Closet", "Black or White" และ "Billie Jean"
รายการเพลง

| ลำดับ | ชื่อเพลง | ยาว |
| --- | --- | --- |
| 1. | "Hollywood Tonight" (Throwback Mix) | 3:46 |
| 2. | "Hollywood Tonight" (DJ Chuckie Radio Edit) | 3:54 |
| 3. | "Hollywood Tonight" (DJ Chuckie Remix) | 6:02 |
| 4. | "Hollywood Tonight" (Radio Edit) | 3:46 |
| ความยาวทั้งหมด: | ความยาวทั้งหมด: | 16:48 |
| ลำดับ | ชื่อเพลง | ยาว |
| --- | --- | --- |
| 1. | "Hollywood Tonight" (Throwback Mix) | 3:46 |
| 2. | "Behind the Mask" (Radio Edit) | 3:36 |
| ความยาวทั้งหมด: | ความยาวทั้งหมด: | 7:22 |
| ลำดับ | ชื่อเพลง | ยาว |
| --- | --- | --- |
| 2. | "Hollywood Tonight" (Throwback Mix) | 3:48 |
| 3. | "Hollywood Tonight" (DJ Chuckie Remix) | 5:58 |
| ความยาวทั้งหมด: | ความยาวทั้งหมด: | 6:06 |
อันดับ

| อันดับ (2011) | ยอด สูงสุด |
| --- | --- |
Belgium (Ultratip 50 Wallonia): 5
Belgium (Ultratip 50 Flanders): 16
German Singles Chart: 55
Polish Dance Chart (ZPAV): 19
UK Singles Chart: 152
UK Radio Airplay Chart: 35
US Billboard Hot R&B/Hip-Hop Songs: 60
US Billboard Dance/Club Play Songs: 1
อันดับ > อันดับสิ้นปี

| อันดับ (2011) | ยอดสูงสุด |
| --- | --- |
US Hot Dance Club Songs (Billboard): 30
ประวัติการจัดจำหน่าย

| ประเทศ | วันที่ | รูปแบบ |
| --- | --- | --- |
| Italy | April 8, 2011 | Digital Single |
| Italy | February 11, 2011 | Radio airplay, digital download |
| United Kingdom | February 11, 2011 | CD single (promo), Radio airplay |
| United Kingdom | April 10, 2011 | Digital Single |
| United Kingdom | April 16, 2011 | 7" Single |
| United Kingdom | April 26, 2011 | CD single |
| Poland | February 14, 2011 | Radio airplay, digital download |
| Spain | March 8, 2011 | Radio airplay, digital download |
| China | March 22, 2011 | Radio airplay, digital download |
| Sweden | March 10, 2011 | Radio airplay, digital download |
| Korea | March 10, 2011 | Radio airplay, digital download |
| Korea | March 31, 2011 | CD single |
| United States | April 5, 2011 | Urban airplay |
| Germany | April 8, 2011 | Digital Single |
| Germany | April 15, 2011 | CD single |
ฮาร์ดแวร์

ฮาร์ดแวร์ (อังกฤษ: hardware) อาจหมายถึง
ฮาร์ดแวร์คอมพิวเตอร์
อุปกรณ์อิเล็กทรอนิกส์
อุปกรณ์ช่าง
ครุภัณฑ์
อุปกรณ์ทางการทหาร
ฮาร์ดแวร์ (ละครโทรทัศน์), ละครตลกในสหราชอาณาจักร
ฮาร์ดแวร์ (ภาพยนตร์), ค.ศ. 1990
ฮาร์ดแวร์ (อัลบั้ม) แนวเพลงเฮฟวี่เมทัล วงดนตรีโครคัส (Krokus)
ฮาร์ดร็อก

| ฮาร์ดร็อก |
| --- | --- |
แหล่งกำเนิดทางรูปแบบ: บลูส์-ร็อก การาจร็อก ไซเคเดลิกร็อก ร็อกแอนด์โรล
แหล่งกำเนิดทางวัฒนธรรม: กลางทศวรรษ 1960 ใน  สหราชอาณาจักร และ สหรัฐอเมริกา
เครื่องบรรเลงสามัญ: กีตาร์ไฟฟ้า - กีตาร์เบส - เสียงร้อง - กลองชุด - มักจะมี คีย์บอร์ด
แนวย่อย
แกลมเมทัล – เฮฟวีเมทัล – โพรเกสซีฟร็อก
ฮาร์ดร็อก (อังกฤษ: Hard rock) เป็นแนวเพลงย่อยของดนตรีร็อก ที่มีรากฐานในช่วงต้นยุค 1960 ของดนตรีไซเคเดลิกร็อก และการาจร็อก  และมีความหนักกว่าดนตรีร็อกทั่วไป เป็นต้นแบบของดนตรีเฮฟวี ที่ใช้การบิดเสียงของกีตาร์, กีตาร์เบส,คีย์บอร์ด และกลอง
| ด ค กร็อก |
| --- | --- | --- |
| หัวข้อหลัก |  ออลเทอร์นาทิฟร็อก  แอนาโทเลียนร็อก  อะรีนาร็อก  อาร์ตร็อก  บีตมิวสิก  บลูส์-ร็อก  บริติชอินเวชัน  แคนเทอร์บูรีซีน  เชลโลร็อก  คริสเตียนร็อก  คอเมดีร็อก  คันทรีร็อก  โฟล์กร็อก  แฟรตร็อก  ฟังก์ร็อก  การาจร็อก  แกลมร็อก  ฮาร์ดร็อก  ฮาร์ตแลนด์ร็อก  เฮฟวีเมทัล  อินสตรูเมนทัลร็อก  แจม  เคราต์ร็อก  ป็อปร็อก  พาวเวอร์ป็อป  โพรเกรสซิฟร็อก  ไซเคเดลิกร็อก  ผับร็อก (สหราชอาณาจักร)  ผับร็อก (ออสเตรเลีย)  พังก์ร็อก  แร็ปร็อก  ร็อกอะบิลลี  ร็อกแอนด์โรล  แซมบาร็อก  ซอฟต์ร็อก  เซาเทิร์นร็อก  สโตเนอร์ร็อก  เซิร์ฟร็อก  |  |
| ดูเพิ่ม |  ร็อกแอนด์โรลฮอลออฟเฟม  รายชื่อประเภทของดนตรีร็อก  ผลกระทบทางสังคมของดนตรีร็อก  |  |
  หมวดหมู่
ฮัวคา

ฮัวคา (อังกฤษ: Huaca) เป็นคำในภาษาเกชัวที่ชาวอินคาใช้เรียกวัตถุ สถานที่หรือสิ่งก่อสร้างที่เก็บรักษาบางสิ่งหรือสถานที่ศักดิ์สิทธ์ที่มีเหล่าเทพสถิตอยู่  เช่น อนุสาวรีย์หรือรูปสลักต่างๆ ชาวอินคามีความสามารถในการสลักหิน พวกเขามักสลักหินเป็นรูปเทพเจ้าต่างๆ หรือตามสิ่งก่อสร้างก็จะมีการแกะสลักหินเป็นลวดลายที่สวยงาม
คำว่า ฮัวคา ยังอ้างถึงสถานที่ตามธรรมชาติได้อีกด้วย เช่น แท่นหินขนาดมหึมา ฮัวคาบางชิ้นเชื่อมโยงกับความเลื่อมใสและพิธีกรรมทางศาสนา ชาวเกชัวมีธรรมเนียมที่เชื่อว่าทุกสิ่งอย่างมีหนึ่งกายสองจิต หนึ่งจิตใช้สร้างตัวตนและอีกหนึ่งจิตใช้เคลื่อนตัว
ฮัวคาในเปรู

ฮัวคา มักอยู่ตามพื้นที่ใกล้กับทุกๆ ศาสนาของเปรู โดยอยู่นอกส่วนที่ลึกที่สุดของอ่างเก็บน้ำแอมะซอน ซึ่งมีความสัมพันธ์กับศาสนาในช่วงอารยธรรมก่อนอินคาถึงต้นอินคา ฮัวคายังสามารถพบได้เกือบทุกพื้นที่ในตัวเมืองลิมาในปัจจุบัน โดยมีเมืองอื่นตั้งอยู่รอบ ๆ ฮัวคาในการปกครองของเทศบาลเมืองลิมายังเป็นเหมือนกำแพงเพื่อจัดการไม่ให้เกิดรอยขูดขีดเขียนอีกด้วย